Virat kohli is real leader of cricket dont compare him with sachin says brian lara - ब्रायन लारा ने विराट कोहली को लेकर दिया बड़ा बयान, सचिन से तुलना पर किया इनकार - Latest News & Updates in Hindi at India.com Hindi
ब्रायन लारा ने विराट कोहली को लेकर दिया बड़ा बयान, सचिन से तुलना पर किया इनकार
क्रिकेट के मैदान पर लगातार नये कीर्तिमान स्थापित कर रहे विराट कोहली के प्रशंसको में दिग्गज क्रिकेटर ब्रायन लारा भी शामिल हो गये हैं.
Updated: November 4, 2018 9:07 AM IST
नई दिल्ली. क्रिकेट के मैदान पर लगातार नये कीर्तिमान स्थापित कर रहे विराट कोहली के प्रशंसको में दिग्गज क्रिकेटर ब्रायन लारा भी शामिल हो गये हैं. लारा ने भारतीय कप्तान को इस समय क्रिकेट के खेल का लीडर करार दिया. लारा ने कहा, ‘‘ कोहली आज के दौर में जो भी कर रहा है वह असाधारण है. इसमें उसके रन बनाने की गति, फिटनेस का ध्यान रखना और कई अलग-अलग चीजों को महत्व देना शामिल है. मौजूदा समय में खेल के इस लीडर को देखना अच्छा है.’’
हालांकि, लारा ने कोहली और सचिन तेंदुलकर की तुलना पर चर्चा करने से इनकार कर दिया. लारा ने कहा, ‘‘ अगर आप सचिन और मेरी बात करेंगे तो आपने हमारे बारे में काफी पढ़ा होगा और आप कई बार दोनों की तुलना के बारे में सुनते थे. लेकिन हमारे लिये कभी भी यह महत्वपूर्ण नहीं रहा.’’
उन्होंने कहा, ‘‘ मैं इस बात को लेकर आश्वस्त हूं कि कोहली भी ऐसी चीजों पर ध्यान नहीं देता है. हर कोई अलग-अलग दौर में खेला और आपको सबका सम्मान करना चाहिये.’’
#IndvsWIBrian LaraKolkata T20Virat Kohli
Published Date: November 4, 2018 9:02 AM IST
Updated Date: November 4, 2018 9:07 AM IST